  Майя Бывальцева 5-25 шуркынмонэ Удмуртиын «Добрая Удмуртия» медиамарафон ортчоз. Со улсын егитъёсты мерлыко ӵектосъёслы ивортодэт сётон ласянь юрттыны дышетозы. Со сярысь элькун тӧролэн но кивалтэтлэн пресс-службазы ивортӥз. Дышетон онлайн амалэн кӧня ке ӧръёсъя мыноз: SММ-азинтон, Instagram трендъёс, мобильной фото но видео, графика дизайн но мерлыко вотэсъёсын ас бренд Дышетскыны мылкыд каремъёслы вералозы, маин мерлыко вотэсъёсты тырмытыны, кызьы огинэз шонер лэсьтыны но ас ӵектослэсь тодмет пуссэ кылдытыны, кыӵе ватсэтъёс видеоез ӝог монтировать карыны юрттозы но мукет. Ӵектосэ егитъёслэн огазеяськонъёссылэсь ёзчиоссэс, дышетскисьёсты, студентъёсты, волонтёръёсты, журналистъёсты но мыло-кыдо адямиосты ӧтё. Соослы 14 ареслэсь трос луны кулэ. Медиамарафонэ пыриськон понна 3-тӥ шуркынмонозь  пусйиськыны кулэ. Онлайн-вебинаръёслэсь радлыксэс  шедьтыны луоз. Дышетскемзы бере медиамарафонэ пыриськисьёслы сертификатъёс сётозы, нош рейтингъя вормисьёслы - синпель кузьымъёс Ватсалом, ӵектосэз «Православная молодежь Удмуртии» но «Атмосфера» огазеяськонъёс Удмуртиысь физкультурая, спортъя но егитъёсын ужан политикая министерство юрттэмен радъязы. Тодэ вайытом, Удмуртиын «МыВместе» акциысь волонтёръёс юрттэт сётон ужзэс азьланьтӥзы.   Тегъёс: Мерлык Дышетон Ижкар мерлыковотэс егитъёс Удмуртия  